Document ID: 32008R0176

EUROOPA PARLAMENDI JA NÕUKOGU MÄÄRUS (EÜ) nr 176/2008,
20. veebruar 2008,
millega Bulgaaria ja Rumeenia Euroopa Liiduga ühinemise tõttu muudetakse määrust (EÜ) nr 1059/2003, millega kehtestatakse ühine statistiliste territoriaalüksuste liigitus (NUTS)
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artikli 285 lõiget 1,
võttes arvesse komisjoni ettepanekut,
võttes arvesse Euroopa Majandus- ja Sotsiaalkomitee arvamust (1),
pärast konsulteerimist Regioonide Komiteega,
toimides asutamislepingu artiklis 251 sätestatud korras (2)
ning arvestades järgmist:
(1)
Euroopa Parlamendi ja nõukogu määrusega (EÜ) nr 1059/2003 (3) luuakse piirkondliku liigituse õiguslik raamistik eesmärgiga võimaldada ühtlustatud piirkondliku statistika kogumist, koostamist ja levitamist ühenduses.
(2)
Kõikides komisjonile edastatavates liikmesriikide statistilistes andmetes, mis on jaotatud territoriaalüksuste järgi, tuleks kasutada vajaduse korral NUTSi klassifikatsiooni.
(3)
Määruse (EÜ) nr 1059/2003 lisasid on vaja kohandada, et arvesse võtta Bulgaaria ja Rumeenia ühinemist Euroopa Liiduga.
(4)
Kuna käesoleva määruse eesmärki, nimelt ühtlustatud andmete koostamist võimaldavate ühiste statistiliste standardite loomist, ei suuda liikmesriigid piisavalt saavutada ning seda on parem saavutada ühenduse tasandil, võib ühendus võtta meetmeid kooskõlas asutamislepingu artiklis 5 sätestatud subsidiaarsuse põhimõttega. Kõnealuses artiklis sätestatud proportsionaalsuse põhimõtte kohaselt ei lähe käesolev määrus nimetatud eesmärgi saavutamiseks vajalikust kaugemale.
(5)
Seepärast tuleks määrust (EÜ) nr 1059/2003 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1059/2003 muudetakse järgmiselt:
1.
I lisa muudetakse vastavalt käesoleva määruse I lisas esitatud tekstile;
2.
II lisa muudetakse vastavalt käesoleva määruse II lisas esitatud tekstile;
3.
III lisa muudetakse vastavalt käesoleva määruse III lisas esitaud tekstile.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Strasbourg, 20. veebruar 2008

Labels: 12
18
15
19